Diari Oficial de la Generalitat Valenciana


Sumari del DOGV 5635, del 08-11-2007 (2007/13826)

RESOLUCIÓ de 22 d'octubre de 2007, del director general de Treball, Cooperativisme i Economia Social, per mitjà de la qual s'acorda l'inici del procediment d'extensió del Conveni Col·lectiu de Treball d'Estomatòlegs i Odontòlegs de la província de València, a l'àmbit territorial de les províncies d'Alacant i Castelló, amb la sol·licitud prèvia de la Confederació Sindical de CCOO i s'ordena la seua publicació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5635

Data del DOGV
:   08-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13630


Data del document
:   22-10-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * Alacant
    * dentista
    * conveni col·lectiu

RESOLUCIÓ de 22 d'octubre de 2007, del director general de Treball, Cooperativisme i Economia Social, per mitjà de la qual s'acorda l'inici del procediment d'extensió del Conveni Col·lectiu de Treball d'Estomatòlegs i Odontòlegs de la província de València, a l'àmbit territorial de les províncies d'Alacant i Castelló, amb la sol·licitud prèvia de la Confederació Sindical de CCOO i s'ordena la seua publicació. [2007/13529]  
Vista la sol·licitud formulada, per Jesús Romero Morata en nom de la Confederació Sindical de Comissions Obreres del País Valencià, per a l'extensió del Conveni Col·lectiu de Treball d'Estomatòlegs i Odontòlegs de la província de València, a l'àmbit territorial de les províncies d'Alacant i Castelló   
Vist que segons establix l'article 3 del RD 718/2005, de 20 de juny, regulador del procediment d'extensió de convenis col·lectius, el procediment s'iniciarà sempre a instància de part legitimada, i a continuació s'indica que estaran legitimats els subjectes que així mateix ho estiguen per a promoure la negociació col·lectiva en l'àmbit corresponent de l'extensió, conforme al que disposa l'article 87.2 i 3 del text refós de la Llei de l'Estatut dels Treballadors.  
Vist que la legitimació negocial en l'àmbit sectorial per al qual se sol·licita l'extensió, segons disposa l'article 87.2 de la Llei de l'Estatut dels Treballadors, correspon als sindicats que tinguen la condició de més representatius a nivell estatal o compten amb un mínim del 10% dels membres dels comités d'empresa o delegats de personal, i que la Confederació Sindical de Comissions Obreres complix ambdós requisits, per la qual cosa es troba legitimada per a promoure l'extensió sol·licitada.   
Vist que del contingut de la documentació aportada junt amb les sol·licituds, i de la demanada directament per este centre directiu, es desprén el compliment dels requisits previstos en el RD 718/2005 per a l'inici del procediment, ja que l'extensió es pretén d'un conveni en vigor d'àmbit superior al d'empresa, en un sector pertanyent a idèntic àmbit funcional, que no hi ha cap conveni vigent en l'àmbit afectat per l'extensió i que s'ha acreditat la impossibilitat de subscriure un conveni col·lectiu a causa de l'absència de parts legitimades per a això.  
Vist que la competència de la Direcció General de Treball, Cooperativisme i Economia Social per a entendre de la petició formulada, ve determinada per l'article 51.1 de la Llei Orgànica 1/2006, de 10 d'abril, de l'Estatut d'Autonomia de la Comunitat Autònoma Valenciana en relació amb el Reial Decret 4.105/1982 de 29 de desembre sobre traspàs de funcions i servicis de l'Estat a la Comunitat Valenciana, i el Decret 129/2007 del Consell, pel qual s'aprova el Reglament Orgànic i Funcional de la conselleria d'Economia, Hisenda i Ocupació.   
Vist que l'article 4.2 del RD 718/2005 establix que la iniciació del procediment s'anunciarà en el Boletín Oficial del Estado, o, si és el cas, en el diari oficial de la comunitat autònoma i en un dels diaris de major circulació en l'àmbit territorial per al qual se sol·licita l'extensió, als efectes d'informació pública i possible intervenció dels interessats, resolc  
Primer  
Iniciar el procediment d'extensió del Conveni Col·lectiu de Treball d'Estomatòlegs i Odontòlegs de la província de València, a l'àmbit territorial de les províncies d'Alacant i Castelló.  
Segon  
Disposar la publicació en el Diari Oficial de la Comunitat Valenciana i en un dels diaris de major circulació.   
València, 22 d'octubre de 2007.- El director general de Treball, Cooperativisme i Economia Social: Romà Ceballos Sancho.